*Lēmuma projekts*

**Par līdzekļu izdalīšanu no atsavināšanas procesā**

**iegūtajiem līdzekļiem Alūksnes novada teritorijas plānojuma grafiskajai daļai**

 Izskatot Alūksnes novada pašvaldības iestādes “Būvvalde” 12.08.2025. iesniegumu Nr. BUV/3-2/25/135 “Par papildus finansējumu”, kas reģistrēts Alūksnes novada pašvaldībā 12.08.2025. ar Nr. ANP/1-42/25/2764,

 ņemot vērā Alūksnes novada pašvaldības domes 28.11.2024. lēmumu Nr.326 “Par Alūksnes novada teritorijas plānojuma izstrādes uzsākšanu”,

pamatojoties uz Teritorijas attīstības plānošanas likuma 12. panta pirmo daļu, Pašvaldību likuma 10. panta ievaddaļu, likuma “Par pašvaldību budžetiem” 30. pantu, Alūksnes novada pašvaldības domes 29.02.2024. noteikumu Nr.1/2024 “Par pašvaldības mantas atsavināšanas izdevumiem un rīcību ar iegūtajiem līdzekļiem” 6. punktu,

1. Izdalīt no atsavināšanas procesā iegūtajiem līdzekļiem finansējumu 23 243 EUR (divdesmit trīs tūkstoši divi simti četrdesmit trīs *euro*) apmērā Alūksnes novada pašvaldības iestādei “Būvvalde” - Alūksnes novada teritorijas plānojuma grafiskajai daļai.
2. Finansējumu attiecināt uz 0443 uzskaites dimensijas kodu – Būvvalde.
3. Alūksnes novada pašvaldības Centrālās administrācijas Finanšu nodaļai nodrošināt iepriekš minēto līdzekļu pārkārtošanu Alūksnes novada pašvaldības budžeta 2025.gadam.
4. Lēmums stājas spēkā ar tā pieņemšanu.